钦定古今图书集成/明伦汇编/氏族典/第451卷 > 《廖用贤尚友录》 > 范平
## 钦定古今图书集成/明伦汇编/氏族典/第451卷 > 《廖用贤尚友录》 > 范平

按《晋书范平传》：“平字子安，吴郡钱塘人也。其先铚侯
馥，避王莽之乱适吴，因家焉。平研览坟素，遍该百氏。
吴时，举茂才，累迁临海太守，政有异能。孙皓初，谢病
还家，敦悦儒学。吴平，太康中，频征不起，卒谥文贞先
生。三子奭、咸、泉，并以儒学至大官。泉子蔚，关内侯。家
世好学，有书七十馀卷，远近来读者恒有百馀人，蔚”
为办衣食。蔚子文才，亦幼知名。